recursal/SuperWikiNEXT-32B huggingface dataset:
**எண்ணெய்ப் பனையன்** அல்லது **பட்டை ஓலைப்பாம்பு** (Banded kukri snake) என்பது ஒரு நஞ்சற்ற பாம்பு இனமாகும். இது இலங்கை, இந்தியா, வங்காளதேசம், பாக்கித்தான், பூட்டான், பர்மா, தாய்லாந்து, நேபாளம் ஆகிய நாடுகளில் காணப்படுகிறது.

 இப்பாம்புகள் ஒரு இரவாடி ஆகும்.

விளக்கம்
--------

இப்பாம்புகள் செந்நிறத்திலோ அல்லது சாம்பல் கலந்த பழுப்பு நிறத்திலோ இருக்கும். பளபளப்பான செதில்களுடன், கூரற்ற தலை கொண்டு இருக்கும். இதன் கண்மணிகள் உருண்டையாக நன்கு புலப்படும்வகையில் இருக்கும். இதன் உடலில் கருப்பு அல்லது கரும்பழுப்பு நிறத்தில் பட்டைகள் இருக்கும். தலை மேலே உள்ள பட்டைகள் அம்புக் குறி போன்று தெளிவாகக் காணப்படும். உடலின் அடிப்பகுதி வெளுத்துக் காணப்படும். பல்லி போன்ற இதன் இரைகளைப் பிடிக்க ஏதுவாக இதற்கு வளைந்த கூரியபற்கள் இருக்கும்.

இப்பாம்பின் மொத்த நீளம் 24 அங்குலமும், வால் 3.5 அல்குலமும் இருக்கும். (பெண் பாம்பு 640 மிமீ, வால் 100 மிமீ)

இப்பாம்புகள் இந்தியா, நேபாள இமயமலைப் பகுதிகளில் 4100 அடி உயரம்வரை உள்ளதாக பதிவு செய்யப்பட்டுள்ளது.

மேற்கோள்கள்
-----------

1. ↑  Shaw, G. 1802 General Zoology, or Systematic Natural History. Vol.3, part 1 + 2. G. Kearsley, Thomas Davison, London: 313-615
2. ↑  *Oligodon arnensis* at the Reptarium.cz Reptile Database. Accessed 11 July 2014.
3. ↑  "நல்லபாம்பு -19: சாலைகளில் முடியும் வாழ்க்கை". *Hindu Tamil Thisai*. 2023-02-04 அன்று பார்க்கப்பட்டது.
**பெண்ணேஸ்வரமடம்** (*Panneswaramadam*) என்ற ஊர் கிருஷ்ணகிரி மாவட்டத்தில் கிருஷ்ணகிரி வட்டத்தின், பெண்ணேஸ்வர மடம் ஊராட்சியைச் சேர்ந்த சிற்றூராகும். இந்த ஊர் பருகூர் சட்டமன்றத் தொகுதிக்கும், கிருஷ்ணகிரி மக்களவைத் தொகுதிக்கும் உட்பட்டது.

பெயராய்வு
---------

இந்த ஊரில் 33 கல்வெட்டுகள் கண்டறியப்பட்டுள்ளன. அவற்றில் ஊரின் பழைய பெயர் *பெண்ணையாண்டார் மடம்* என்று குறிப்பிடப்பட்டுள்ளது. பெண்ணையாண்டார் மடம் என்பது சமசுகிருதமயமாக்கலால் பெண்ணை ஈசுவரர் மடம் என்றும் பின்னர் பெண்ணேஸ்வர மடம் என்றும் படிப்படியாக மாறியுள்ளது தெரிய வருகிறது.

அமைவிடம்
--------

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 16 கிலோமீட்டர் தொலைவில் உள்ளது.

மக்கள்வகைப்பாடு
---------------

2011 ஆண்டு மக்கள் கணக்கெடுப்பின்படி இக்கிராமத்தில் 663 வீடுகள் உள்ளன. கிராமத்தின் மொத்த மக்கள் தொகையானது 2,686 ஆகும். இதில் ஆண்கள் எண்ணிக்கை 1,352, பெண்களின் எண்ணிக்கை 1,334 என உள்ளது. மக்களின் கல்வியறிவு விகிதமானது 59.31% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

பெண்ணேசுவரர் கோயில்
-------------------

இவ்வூரில் மிகப் பழமையான சிவன் கோயில் உள்ளது. கோயிலின் பெயர்  பெண்ணேஸ்வரர் கோயில் ஆகும். கோயில் அருகே தென்பெண்ணை ஆறு பாய்கிறது. இந்த கோயில் மூன்றாம் குலோத்துங்கச் சோழனால் கட்டப்பட்டது. தமிழ் நாட்டிலேயே அதிகமான நவகண்டச் சிற்பங்களை கொண்டுள்ளது[]. மேலும் அருகே அதிகமான சிற்பங்களும் உள்ளன.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑   *முனைவர் கோ. சீனிவாசன், கிருஷ்ணகிரி ஊரும் பேரும்*. கிருஷ்ணகிரி மாவட்ட வரலாற்று ஆய்வு மையம், ஒசூர். 2018 திசம்பர். பக். 118.
5. ↑  "Panneswaramadam Village in Krishnagiri, Tamil Nadu". *villageinfo.in*. 2023-02-17 அன்று பார்க்கப்பட்டது. Text "villageinfo.in "ignored (உதவி)
6. ↑  penneswrar temple in krishnagiri dist (2009). *தென்பெண்ணை ஆற்றங்கரைக் கிருஷ்ணகிரி மாவட்டக் கருத்தரங்க மலர்*. தருமபுரி: ஸ்ரீ விவேகானந்தர் கொடை மற்றும் அறக்கட்டளை. பக். 158-164.
**உ. ரா. வரதராஜன்** (9 சூலை 1945 – 11 பிப்ரவரி 2010) ஒரு இந்திய அரசியல்வாதி மற்றும் தொழிற்சங்க உறுப்பினர். இவர் இந்திய மார்க்சியக் கம்யூனிஸ்டுக் கட்சியின் மையக்குழு உறுப்பினரும், இந்திய தொழிற் சங்க மையத்தின் அகில இந்திய செயலாளரும் ஆவார்.

உ. ரா. வரதராஜன் தன்னுடைய அரசியல் வாழ்க்கையை தமிழரசுக் கழகத்தைச் சேர்ந்த ம. பொ. சிவஞானத்துடன் இணைந்து துவக்கினார். இவர் ஒரு பட்டயக் கணக்கறிஞர் மேலும் இந்திய ரிசர்வ் வங்கியின் (ஆர்.பி.ஐ) ஊழியர். 1963ல் பொதுவுடமைக் கட்சியில் உறுப்பினராகச் சேர்ந்தார். இவர் 1989 தமிழ்நாடு சட்டமன்றத் தேர்தலில் வில்லிவாக்கம் தொகுதியில் போட்டியிட்டு தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். இத்தேர்தலில் இவர் பெற்ற 99571 வாக்குகள் இத்தொகுதியின் மொத்த வாக்காளர் எண்ணிக்கையில் 46.77% ஆகும்.

1991 சட்டமன்றத் தேர்தலில் இவர் தன்னுடைய தொகுதியை இந்திய தேசிய காங்கிரசு வேட்பாளர் ஈ. காலன் என்பவரிடம் இழந்தார். இத்தேர்தலில் இவர் 71,963 வாக்குகள் பெற்று (33.79%) இரண்டாம் இடத்தை அடைந்தார்.

இறப்பு
------

2010 பிப்ரவரி 14ஆம் நாள் இவர் காணாமல் போனதாக இவரது துணைவியார் தகவல் அளித்துள்ளார், மேலும் இவர் கையொப்பம் இடாத இரண்டு குறிப்புகளை விட்டுச் சென்றுள்ளதாகவும் தகவல் அளிக்கப்பட்டுள்ளது. இவர் தன்னுடைய பிப்ரவரி 6ஆம் நாளிட்ட தற்கொலை கடிதத்தில் தன்னுடைய தனிப்பட்ட வாழ்க்கையில் ஏற்பட்ட பிரச்சினைகளின் காரணமாகவே தான் இந்த முடிவுக்கு வந்ததாகக் குறிப்பிட்டுள்ளார். இவர் இந்திய பொதுவுடமைக் (மார்க்சியம்) கட்சியின் மையக்குழு  உறுப்பினர் பதவியிலிருந்து காரணம் குறிப்பிடப்படாமலேயே நீக்கப்பட்டார். பல்வேறு தேடல்களுக்குப் பின் உ. ரா. வரதராஜனின் உடல் போரூர் ஏரியில் பிப்ரவரி 13இல் கண்டெடுக்கப்பட்டதாகவும் பின்னர் இராயப்பேட்டை மருத்துவமனை பிணவறையில் பாதுகாக்கப்பட்டு வந்ததாகவும் பிப்ரவரி 21ஆம் நாள் தமிழ்நாடு காவல்துறை அறிவித்தது. விரல்குறி சோதனைகள் மூலமாகவும் வரதராஜனின் மனைவி நேரில் பார்த்து சொன்னதன் அடிப்படையிலும் அவரது உடல் அடையாளம் காணப்பட்டு உறுதிப்படுத்தப்பட்டது. அவர் இறக்கும்போது அவருக்கு சரஸ்வதி என்ற மனைவியும் இரண்டு மகன்களும் இருந்தனர்.

மேற்கோள்கள்
-----------

1. ↑  "Unleash Struggles & Build An Alternative". *pd.cpim.org*. 2012-02-05 அன்று மூலம் பரணிடப்பட்டது. 2017-06-15 அன்று பார்க்கப்பட்டது.
2. ↑  "Consensus eludes EPF meet". *www.tribuneindia.com*.
3. ↑  "ECI: Statistical Report 1989 elections" (PDF).
4. ↑  "ECI: Statistical Report 1991 elections" (PDF).
5. ↑  "Special teams formed to locate W.R. Varadarajan". *தி இந்து*. 19 பெப்ரவரி 2010. 22 பெப்ரவரி 2010 அன்று பார்க்கப்பட்டது.
6. ↑  Kolappan, B. (21 பெப்ரவரி 2010). "Body from lake identified as that of CPI(M) leader". *The Hindu*. 22 பெப்ரவரி 2010 அன்று பார்க்கப்பட்டது.
7. ↑  "Body found in lake may be of missing CPM leader WR". *இந்தியன் எக்சுபிரசு*. 22 பெப்ரவரி 2010. 22 பெப்ரவரி 2010 அன்று பார்க்கப்பட்டது.
8. ↑  Das, Swati (20 பெப்ரவரி 2010). "Veteran CPM leader from TN missing". *The Pioneer*. 22 பெப்ரவரி 2010 அன்று பார்க்கப்பட்டது.
அமெரிக்க ஐக்கிய நாட்டின், தேசிய அறிவியல் அமைப்பின் எண்ணிமநூலக முன்முயற்சியின் ஒரு பகுதியான எண்ணிம புறத்தோற்றம் (DigiMorph)( டிஜிமார்ப்) நிறுவப்பட்டது. வாழ்கின்ற மற்றும் அழிந்துபோன முதுகெலும்பிகள் மற்றும் முதுகெலும்பிலிகளின் உள் மற்றும் வெளிப்புற கட்டமைப்பின் இருபரிமாணம் டி மற்றும் முப்பரிமாண காட்சிகளை உருவாக்கிப் பகிர்ந்து கொள்லாம்.

டிஜிமார்ப் நூலகத்திற்கான ஆதார தகவலானது ஆஸ்டினில் உள்ள டெக்சாஸ் பல்கலைக்கழகத்தில் உயர்-தெளிவுத்திறன் கொண்ட ஊடுகதிர் வரியோட்டவழிக் கணித்த குறுவெட்டு வரைவினைப் (எக்ஸ்ரே சி.டி) பயன்படுத்தி உருவாக்கப்படுகிறது. இந்த கருவி ஒரு வழக்கமான மருத்துவத்துறையில் பயன்படுத்தப்படும் வரியோட்டவழிக் கணித்த குறுவெட்டு வரைவியுடன் ஒப்பிடத்தக்கது. ஆனால் இக்கருவி அதிக தெளிவு மற்றும் ஊடுருவக்கூடிய சக்தியுடையது. எலும்பு மற்றும் பாறை போன்ற திடமான பொருட்களின் மென் படல படம் எடுக்கச் சாதனம் ஊடுகதிர் சாதனம் பயன்படுத்தப்படுகிறது. ஒரு விலங்கு/அல்லது பொருளின் முப்பரிமாண மாதிரியை உருவாக்க நூறு முதல் ஆயிரக்கணக்கான துண்டுகள் மென்படங்களாக எடுக்கப்பட்டு அடுக்கி வைக்கப்படும். இதனால் ஆராய்ச்சியாளர்கள் மாதிரியினைச் சேதப்படுத்தாமல் மாதிரியின் உள் அமைப்பினைக் காணலாம்.

தற்போதைய நிலவரப்படி (2021), டிஜிமார்ஃப் நூலகத்தில் கல்வி மற்றும் ஆராய்ச்சி முயற்சிகளுக்கு முக்கியத்துவம் வாய்ந்த இயற்கை வரலாற்று மாதிரிகளின் டெராபைட் படங்கள் உள்ளன. டிஜிமார்ப் நூலக தளம் இப்போது வலை விநியோகத்திற்காக உகந்ததாக, 1000க்கும் மேற்பட்ட மாதிரிகளுக்கு, இயற்கை வரலாற்று அருங்காட்சியகங்கள் மற்றும் உலகெங்கிலும் உள்ள 300க்கும் மேற்பட்ட ஆராய்ச்சியாளர்களின் பங்களிப்பினால் செயல்பட்டுவருகிறது.

இதற்கான வரியோட்டவழிக் கணித்த குறுக்குவெட்டு வரைவி ஆஸ்டினில் உள்ள டெக்சாஸ் பல்கலைக்கழகத்தின் ஜாக்சன் புவிஅறிவியல் பள்ளியில் நிறுவப்பட்டுள்ளது. இதனை டெக்சாஸ் பல்கலைக்கழகத்தின் உயர்-தெளிவுத்திறன் கொண்ட ஊடுகதிர் வரியோட்டவழிக் கணித்த வசதி (யுடிசிடி) நிலைய அறிவியலாளர் நிர்வகிக்கின்றனர். இது தேசிய அறிவியல் அமைப்பின் பல்நோக்கு பயனர் வசதியாகும்.

மேற்கோள்கள்
-----------

1. ↑
2. ↑
3. ↑

வெளி இணைப்புகள்
---------------

* DigiMorph
* Visualization Web site reaches milestones, reveals popular fascination with the diversity of life forms (JSG Online, November 13, 2006)
* The University of Texas High-Resolution X-ray Computed Tomography Facility
* Digital Scanner Brings Fossils Into 3-D View - and Exposes Fake Ones (PBS Wired Science)
* ScientificAmerican.com names Digimorph a Top 50 science and technology Web site (UT Austin, October 5, 2004)
* Study shows dinosaur could fly: Winged creature had birdlike senses, fossil X-rays reveal (San Francisco Chronicle, August 5, 2004)
* Birds Flew Earlier Than Previously Thought, Scientists Say (New York Times, August 4, 2004)
* Peering Inside Fossils: Paleontologist Uses High-Tech Scans to Probe Relics of the Past (NPR, March 10, 2003)
கணிதத்தில் **எண்ணுறா முடிவிலிகள்** அல்லது **எண்ணவியலா முடிவிலிகள்** (Uncountable set) என்பன எண்ணிக்கையிட முடியாத அளவிலான உறுப்புக்களைக் கொண்ட கணங்களாகும். அனைத்து முடிவுள்ள கணங்களும் இயலெண் கணம் முதலிய பல முடிவிலிக் கணங்களும் எண்ணக்கூடியவையே. மாறாக, அனைத்து எண்ணவியலாக் கணங்களும் முடிவிலிகளே.

முடிவிலிகளில் எண்ணிக்கையிடக் கூடிய தன்மை சற்று விந்தையாகத் தெரியலாம். எண்ணிக்கையிடக் கூடியவை என்று கூறுகையில், ஒரு கணத்தின் எல்லா உறுப்பினர்களையும் எண்ணி முடித்து இறுதியாக ஒரு எண்ணிக்கையைத் தரக்கூடியவை என்று பொருளல்ல. ஒவ்வொரு உறுப்பினருடன் ஒரு இயலெண்ணைத் தொடர்புபடுத்தி வரிசையிடப் படக்கூடியவை என்பதே பொருள். இவ்வாறு எண்ணிக்கையிடக் கூடியவை முடிவிலிகளாகவும் இருக்கலாம். எடுத்துக்காட்டாக முழு எண்களைக் கொண்ட கணம் முடிவிலியாக இருப்பினும் எண்ணக்கூடியதே. இக்கணத்தில் சுழி என்பதை முதலாம் உறுப்பினராகவும், ஒன்று என்பதை இரண்டாம் உறுப்பினராகவும், எதிர்ம ஒன்று (-1) என்பதை மூன்றாவதாகவும், இரண்டு என்பதை நான்காவதாகவும், எதிர்ம இரண்டை ஐந்தாவதாகவும் குறிப்பிட்டு, பிற உறுப்பினர்களையும் இதே அடிப்படையில் இயலெண்களுடன் தொடர்வு ஏற்படுத்த முடியும். இவ்வாறாக, இத்தகைய கணங்கள் முடிவிலிகளாக இருந்தும் விரல் விட்டு எண்ணப்படக் கூடியவை (முடிவுள்ள நேரத்தில் எண்ணிமுடிக்கப்பட முடியாதவையாயினும்).

சில முடிவிலி கணங்களை மேற்கூறிய முறையில் இயலெண் கணத்துடன் தொடர்வு ஏற்படுத்த முடிவதில்லை. எடுத்துக்காட்டாக மெய்யெண் கணத்தைக் கொள்ளலாம். கேண்டரின் கோணல்கோடு நிறுவல்முறையில் மெய்யெண் கணம் மற்றும் வேறுசில கணங்களையும் எண்ணவியலாக் கணங்கள் என்று நிறுவ முடியும்.

பார்க்கவும்
-----------

எண்ணுறுமையும் எண்ணுறாமையும்
பெனின்னா(வலது), எல்கானா மற்றும் அன்னா ராமாவிலிருந்து திரும்பிய போது .
**பெனின்னா** (எபிரேயம்: פְּנִנָּה‎ *)* எல்கானாவின் இரண்டு மனைவிகளில் ஒருவர்.  ஒன்று சாமுவேல் புத்தகத்தில் (1 சாமுவேல் 1:2) குறிப்பிடப்பட்டுள்ள அவரது பெயருக்கு "முத்து", "நகை" அல்லது "பவளம்" என்று பொருள்.

விவிலிய கூற்று
--------------

எல்கானா பெனின்னாவை விட தனது மற்றொரு மனைவியாகிய அன்னாளை அதிகமாக நேசித்தார். அன்னாளிற்கு குழந்தை இல்லை. பெனின்னாளிற்கு குழந்தைகள் இருந்தது. அதனால் பெனின்னாள் அன்னாளிற்கு துக்கத்தையும் துயரத்தையும் ஏற்படுத்தினார். ஒவ்வொரு வருடமும், எல்க்கானா சீலோவில் பலி செலுத்தியபோது, இறைச்சியின் பங்கைப் பகிர்ந்துகொண்டுப்பார் அன்னாளுக்கு இரு பங்கு கொடுப்பார். இது பெனின்னாவின் பொறாமையை தூண்டியது.பெனின்னாள் அன்னாளுக்கு குழந்தை இல்லாததற்காக அன்னாளை  தூஷித்தாள். சாதாரண தினசரி நடவடிக்கைகளிளும் அன்னாளை  துக்கப்படுத்தி, நாள் முழுவதும், அவர்களுக்கு இடையேயான வித்தியாசத்தை அவளுக்கு ஞாபகப்படுத்திக் கோண்டு வேதனையளித்தார் .

யூத எழுத்தாளர் லிலியன் க்ளீன் கூறுகையில், "வாசகரின் அனுதாபங்கள் குழந்தை இல்லாத அன்னாவை நோக்கி செலுத்தப்படுவதால், பெனின்னா தீங்கிழைக்கிற பெண்ணாகக் காணப்படுகிறாள் .

இறுதியில்,  அவரது ஆற்றொணா பிரார்த்தனைக்கு பதில் கிடைத்து. அன்னாள் கர்ப்பம் அடைந்தாள். அவள் சாமுவேலைப் பெற்றாள். அதன் பின் அவள்  மூன்று குமாரரையும்  இரண்டு குமாரத்திகளையும் பெற்றாள். சாமுவேலின் பிறப்புக்குப் பிறகு பெனின்னா மீண்டும் குறிப்பிடப்படவில்லை, ஏலி "எல்க்கானாவையும் அவருடைய மனைவியையும் ஆசீர்வதிப்பார்" என்று 1 சாமுவேல் 2:20 சொல்கிறது.  இது அன்னாளைக் குறிக்கிறது .

குறிப்புகள்
-----------

1. ↑  Klein, Lillian.
**டைபொட்டாசியம் சைக்ளோ ஆக்டாடெட்ராயீனைடு** (*Dipotassium cyclooctatetraenide*) என்பது K2C8H8 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சில சந்தர்ப்பங்களில் இதை K2COT என்ற சுருக்கப் பெயரால் அழைப்பார்கள். பழுப்பு நிற திண்மமான இச்சேர்மம் யுரேனோசீன் (U(C8H8)2) போன்ற சைக்ளோ ஆக்டாடெட்ராயீனைடு அணைவுச் சேர்மங்கள் தயாரிப்பதற்கான ஒரு முன்னோடிச் சேர்மமாகக் கருதப்படுகிறது. வளைய பதிலீடுகள், வேறுபட்ட கார உலோகங்கள் மற்றும் பல்வேறு அணைவுகளாகும் சேர்மங்களாக K2C8H8 சேர்மத்தின் ஒத்த வரிசைச் சேர்மங்கள் பல அறியப்படுகின்றன.

தயாரிப்பு
---------

சைக்ளோ ஆக்டாடெட்ராயீனுடன் பொட்டாசியம் உலோகத்தைச் சேர்த்து வினைப்படுத்தினால் டைபொட்டாசியம் சைக்ளோ ஆக்டாடெட்ராயீனைடு உருவாகிறது. 

2 K + C8H8 → K2C8H8

இவ்வினை நிகழ பாலியீனின் இரண்டு எலக்ட்ரான் ஒடுக்கம் இன்றியமையாததாகிறது. மேலும் இச்சேர்மத்தின் நிறமும் நிறமற்ற நிலையிலிருந்து பழுப்பு நிறமாக மாறுகிறது .

கட்டமைப்பு
----------

பொட்டாசியம் நேர்மின் அயனிகளுடன் டிக்ளைம் அல்லது பிசு(2-மெத்தாக்சியெத்தில்) ஈதர் வழிப்பெறுதிகள் அணைவாகியுள்ள K2(டிக்ளைம்)C8H8 சேர்மத்தின் கட்டமைப்பு எக்சு கதிர் படிகவியல் ஆய்வின் படி வரையறுக்கப்படுகிறது. C8H8 அலகு சமதள வடிவம் கொண்டதாகவும் கார்பன் – கார்பன் பிணைப்புகளுக்கு இடையிலுள்ள சராசரி தொலைவு 1.40 ஆங்சுட்ராம் எனவும் அறியப்படுகிறது .

மேற்கோள்கள்
-----------

1. ↑  A. L Wayda (1990). "Cyclooctatetraene Lanthanide Complexes. Lu(C8H8Cl(thf) and Lu(C8H8)[o-C6H4CH2N(CH3)2(thf)". *Inorganic Syntheses* **27**: 150. doi:10.1002/9780470132586.ch28.
2. ↑  J. H. Noordik, T. E. M. van den Hark, J. J. Mooij and A. A. K. Klaassen (1974). "Dipotassium(I) cyclooctatetraenide-1-methoxy-2-(2-methoxyethoxy)ethane". *Acta Crystallogr B* **30** (30): 833–835. doi:10.1107/S0567740874003840.
**ஆலிவர் ஹெவிசைடு** (*Oliver Heaviside*,FRS) (/ˈɒlɪvər ˈhɛvisaɪd/; 18 மே 1850 – 3 பெப்ரவரி 1925) தானே படித்தறிந்த ஆங்கில மின்பொறியாளர், கணிதவியலாளர், மற்றும் இயற்பியலாளர் ஆவார். இவர் மின்சுற்றுக்களை ஆய்வதற்கு சிக்கலெண்களை பயன்படுத்தியவரும், வகையீட்டுச் சமன்பாடுகளை தீர்க்க கணித நெறிமுறைகளைக் (இவை பின்னாள் இலப்பிளாசு மாற்றுக்களுக்கு இணையானவை) கண்டறிந்தவரும், மாக்சுவெல்லின் களச் சமன்பாடுகளை மின்சாரம், காந்தவியல் விசைகளையும் ஆற்றல் பாயத்தையும் கொண்டு சீரமைத்தவரும் தன்னிச்சையாக திசையன் பகுப்பாய்வை வடிவமைத்தவர்களில் ஒருவரும் ஆவார். தனது வாழ்நாளின் பெரும்பகுதியும் அறிவியல் சமூகத்துடன் ஒப்பாது இருந்தபோதும் அறிவியல் மற்றும் கணிதத்தின் அணுகுமுறையில் பெரும் மாற்றத்தை உண்டாக்கியவர்.அயனி மண்டலத்தின் ஒருபகுதி இவரது பெயரையும் தாங்கியவண்ணம் எவிசைடு-கென்னலி அடுக்கு எனப் பெயரிடப்பட்டுள்ளது. இவரது குணப்போக்கு மிகவும் கிறுக்குத்தனமாக இருந்தது.

வாழ்க்கைச் சுருக்கம்
--------------------

எவிசைடு இலண்டனிலுள்ள கேம்டென் டவுனில் பிறந்தவர். இவரது தந்தை திறன்மிக்க மரச் செதுக்குநர். இவரது அம்மான் சார்லசு வீட்சுடோன் (1802-1875) தந்தியை கண்டுபிடித்தவர்களில் ஒருவர். சிறுவயதில் செங்காய்ச்சலால் பாதிக்கப்பட்டதால் எவிசைடுக்கு, குறிப்பாக பிந்தைய நாட்களில், கேள்விக் குறைபாடு இருந்தது. எவிசைடு கேம்டென் அவுசு பள்ளியில் 16 அகவை வரை படித்தார். பின்னர் 18 வரை வீட்டிலேயே தமது கல்வியைத் தொடர்ந்தார். தந்திச் செயலராக வேலை கிடைத்து சில காலம் டென்மார்க்கில் பணிபுரிந்தார். 1871இல் இங்கிலாந்திற்கும் டென்மார்கிற்கும் இடையேயான தந்தி வடத்தில் இருந்த குறைபாட்டைக் கண்டறிந்தார். 1873இல் மக்சுவெல்லின் *மின்சாரம்,காந்தவியல் குறித்த ஆய்வுக் கட்டுரை* என்ற நூலின் முதற்பதிப்பை வாங்கினார். இந்த நூல் எவிசைடுக்கு மிகுந்த பாதிப்பை ஏற்படுத்தியது; இதனடிப்படையில் பல கணித கருத்துருக்களை உருவாக்கினார். இச்சமயம் அவர் நியூ காசிலில் வாழ்ந்து வந்தார். 1875இல் இலண்டன் திரும்பிய எவிசைடு தமது பல கண்டுபிடிப்புகளை நூலாக எழுதினார். ஆனால் இவரது படைப்புக்களை எவரும் அச்சிட முன்வரவில்லை; இவரது ஆக்கங்கள் புரிந்துகொள்ளக் கடினமாக இருந்தன. மாறுதிசை மின்னோட்டம் பயன்பாட்டிற்கு வருவதற்கு 15 ஆண்டுகள் முன்னமேயே அதனைப் பகுப்பாய்வு செய்துள்ளார்.

தமது பெற்றோருடன் பைங்டன் சென்ற எவிசைடு அவர்களது மறைவிற்குப் பிறகு நியூடன் அப்பாட்டிலும் பின்னர் டோர்கேயில் 1908இல் தம் மரணம் வரையும் வாழ்ந்திருந்தார். கடைசிவரை இவர் திருமணம் புரியாதிருந்தார்.

மேற்சான்றுகள்
-------------

1. 1 2  எஆசு:10.1098/rspa.1926.0036  
This citation will be automatically completed in the next few minutes. You can jump the queue or expand by hand
2. ↑  எஆசு:10.1063/PT.3.1788  
This citation will be automatically completed in the next few minutes. You can jump the queue or expand by hand
**இரண்டாம் சேனன்** அனுராதபுரத்தில் இருந்து இலங்கையை ஆண்ட மன்னர்களுள் ஒருவன். முதலாம் சேனனின் சகோதரன் கசபனின் மகனான இவன் முதலாம் சேனனுக்குப் பின்னர் ஆட்சிக்கு வந்தான். கி. பி. 853 இல் அரியணை ஏறிய இரண்டாம் சேனன் கி. பி. 887 வரை ஆட்சி செய்தான். 

இளம் வயதிலேயே இவனுடைய வலிமையையும், ஆற்றலையும் கண்ட முதலாம் சேனன் இவனை நாட்டின் தென்பகுதிக்கு ஆளுனன் ஆக்கினான். முதாலாம் சேனன் இறந்ததும், தெற்கிலிருந்து அனுராதபுரத்துக்குப் படைகளுடன் வந்த இரண்டாம் சேனன் தன்னைத் தானே அரசனாக அறிவித்துக்கொண்டான்.

இயல்புகள்
---------

இறை பக்தி உள்ளவனாகவும் அதே நேரம் வலிமை கொண்டவனாகவும், செல்வம் பொருந்தியவனாகவும் அதேவேளை பேராசை அற்றவனாகவும் இருந்ததுடன், அறம் செய்வதில் விருப்பம் உள்ளவனாகவும், நல்லியல்புகளைக் கொண்டவனாகவும், வலிமை பொருந்திய படைகளையும் போர்த்தளவாடங்களையும் உடையவனாகவும், நல்லது கெட்டதைப் பிரித்தறியக் கூடியவனாகவும், விடயங்களைப் பற்றி நுணுகி அறியும் திறன் கொண்டவனாகவும் இரண்டாம் சேனன் இருந்தான் என மகாவம்சம் கூறுகிறது. தன்னுடைய சொத்து, வருமானம் முதலியவற்றைத் தன்னைச் சேர்ந்தவர்களுக்கு வழங்கியவன், நாட்டின் நலன்கருதி ஆட்சியை மட்டும் தன்னிடம் வைத்துக்கொண்டானாம்.

பாண்டி நாட்டுப் போர்
--------------------

பாண்டியன் சீமாறன் சீவல்லபன், முதலாம் சேனன் காலத்தில் இலங்கைக்குப் படையெடுத்து அனுராதபுரத்தில் இருந்த புத்த சின்னங்களையும், பெருஞ் செல்வத்தையும் எடுத்துச் சென்றதற்கும் பழிவாங்கும் முகமாகவும், அச்செல்வங்களைத் திருப்பிக் கொண்டுவரும் நோக்குடனும், சீவல்லபனுக்கு எதிராக இயங்கிய இளவரசன் ஒருவனுடன் கூட்டுச் சேர்ந்துகொண்டு பாண்டிய நாட்டின் மீது படையெடுக்க முடிவு செய்தான். தளபதி ஒருவன் தலைமையிலான சிங்களப் படைகள் சீவல்லபனைத் தோற்கடித்து, அவனைக் கொன்றதுடன், மதுரையையும் சூறாயாடி, இலங்கையில் இருந்து பாண்டியனால் முன்னம் எடுத்துச் செல்லப்பட்ட செல்வங்களையும், கிடைத்த பிற செல்வங்களையும் எடுத்துக்கொண்டு இலங்கை மீண்டதாக மகாவம்சம் கூறுகிறது. அத்துடன், திருப்பிக் கொண்டுவந்த பொருட்கள் அனைத்தும் உரிய இடங்களில் சேர்க்கப்பட்டதாகவும், நாடு பழைய நிலைக்குக் கொண்டுவரப்பட்டதாகவும் அந்நூல் எடுத்துரைக்கிறது. ஆனால் மகாவம்சத்தின் கூற்று உண்மையல்ல என்றும், போரில் சிங்களப் படைகள் தோற்றுத் திரும்பியதாகவும் வேறு சில ஆய்வாளர்கள் கூறுகிறார்கள்.

அறங்கள்
-------

இரண்டாம் சேனன், மக்களின் நல்வாழ்வுக்காகவும், புத்த சமயத்தின் வளர்ச்சிக்காகவும் பல அறங்களைச் செய்ததாகத் தெரிகிறது. ஆயிரம் பிராமணர்களுக்கு பெறுமதியான பொருட்களும், பொன்னால் செய்யப்பட்ட பூணூலும் தானமாக வழங்கியது பற்றியும் குறிப்புக்கள் உள்ளன. மேலும், அவனது ஆட்சியின் கீழ் துணை அரசனும், பிற அரச குடும்பத்தினரும் கூட அறச் செயல்களில் ஈடுபட்டனர். பிறருக்கு எடுத்துக்காட்டாக வாழ்ந்ததாக மகாவம்சம் இந்த அரசனைப் புகழ்கிறது.

இறப்பு
------

இரண்டாம் சேனன் தனது 35 ஆவது ஆட்சியாண்டில் காலமானான். அவ்னுக்குப் பின் அவனது தம்பியான உதயன் அரசனானான்.

மேற்கோள்கள்
-----------

1. ↑  The Mahavansa, translated in to Eglish by L. G. Wijesinha, Part II, Asian Educational Services, New Delhi, 1996 (First Published 1889), p. 68
2. ↑  The Mahavansa, 1996, p. 62
3. ↑  The Mahavansa, 1996, p. 69, 70.
4. ↑  சதாசிவ பண்டாரத்தார், பாண்டியர் வரலாறு, மணிவாசகர் பதிப்பகம், சென்னை, 1998. பக். 62
5. ↑  The Mahavansa, 1996, p. 72, 73.

இவற்றையும் பார்க்கவும்
----------------------

* ஆட்சியாளர் பட்டியல், இலங்கை
| விசயநகரப் பேரரசு |
| --- |
| 

|  |
| --- |
| **சங்கம மரபு** |
| அரிகர ராயன் I | 1336-1356 |
| புக்க ராயன் | 1356-1377 |
| அரிகர ராயன் II | 1377-1404 |
| விருபாட்ச ராயன் | 1404-1405 |
| புக்க ராயன் II | 1405-1406 |
| தேவ ராயன் I | 1406-1422 |
| ராமச்சந்திர ராயன் | 1422 |
| வீரவிஜய புக்கா ராயன் | 1422-1424 |
| தேவ ராயன் II | 1424-1446 |
| மல்லிகார்ஜுன ராயன் | 1446-1465 |
| விருபாட்ச ராயன் II | 1465-1485 |
| பிரவுட ராயன் | 1485 |
| **சாளுவ மரபு** |
| சாளுவ நரசிம்ம தேவ ராயன் | 1485-1491 |
| திம்ம பூபாலன் | 1491 |
| நரசிம்ம ராயன் II | 1491-1505 |
| **துளுவ மரபு** |
| துளுவ நரச நாயக்கர் | 1491-1503 |
| வீரநரசிம்ம ராயன் | 1503-1509 |
| கிருஷ்ணதேவராயன் | 1509-1529 |
| அச்சுத தேவ ராயன் | 1529-1542 |
| சதாசிவ ராயன் | 1542-1570 |
| **அரவிடு மரபு** |
| அலிய ராம ராயன் | 1542-1565 |
| திருமலை தேவ ராயன் | 1565-1572 |
| ஸ்ரீரங்கன் I | 1572-1586 |
| வேங்கடன் II | 1586-1614 |
| ஸ்ரீரங்கன் II | 1614-1614 |
| ராம தேவ ராயன் | 1617-1632 |
| வேங்கடன் III | 1632-1642 |
| ஸ்ரீரங்கன் III | 1642-1646 |

 |

**இரண்டாம் தேவ ராயன்** விஜயநகரப் பேரரசின் ஒன்பதாவது பேரரசன். சங்கம மரபைச் சேர்ந்தவன். இம் மரபில் வந்த அரசர்களுள் மிகச் சிறந்தவன் இவனே எனலாம். இவனது தந்தையான வீரவிஜய புக்கா ராயனின் குறுகியகால ஆட்சியைத் தொடர்ந்து அரியணை ஏறியவன் தேவ ராயன். தந்தையைப் போலல்லாது, தேவ ராயன், திறமையானவனாயும், வெற்றிகரமான பேரரசனுமாக விளங்கினான்.

வெற்றிகள்
---------

1432 இல் கொண்டவீடு கோட்டையைக் கைப்பற்றியதுடன், ராய்ச்சூர் ஆற்றுப் பகுதியில் சில பகுதிகளை இழந்தாலும், முதலாம் அஹ்மத் ஷாவின் படையெடுப்பை முறியடித்து முட்கல் (Mudgal) கோட்டையைத் தக்கவைத்துக் கொண்டான். ஒரிசாவின் கஜபதியை 1427, 1436, 1441 ஆகிய ஆண்டுகளில் மும்முறை தோற்கடித்தான். ரெட்டி அரசான ராஜமுந்திரியை முன்னைய நிலைக்குக் கொண்டுவந்தான். சுல்தான் அலாவுதீனுக்கு எதிராகப் போரிட்டு, கேரளாவுக்குள்ளும் முன்னேறினான். அங்கே, கிலான் (Quilon) அரசனையும் பிற தலைவர்களையும் தோற்கடித்தான். இலங்கை மீதும் படையெடுத்துப் பெரும் திறை பெற்றான். கோழிக்கோட்டு அரசனும், பர்மாவின் பெகு, தனசெரிம் ஆகியவற்றின் அரசர்களிடமிருந்தும் கூடத் திறை பெற்றான். இத் தகவல்கள் நூனிஸின் எழுத்துக்களிலிருந்து அறியவருகின்றது. 

பாரசீகத்தின் தூதுவனாக 1443 இல் தென்னிந்தியாவுக்கு வந்த அப்துல் ரசாக் என்பவன், இரண்டாம் தேவ ராயன், ஒரிசாவிலிருந்து மலபார் வரையும், இலங்கையிலிருந்து குல்பர்கா வரையும் பேரரசை விரிவாக்கியதுடன், தென்னிந்தியாவின் பல துறைமுகங்களையும் கைப்பற்றி இருந்ததாகக் குறிப்பிடுகின்றான். இருந்தும், பாமினி சுல்தானகம் தொடர்பில் எவ்வித தீர்வும் கிடைக்காமல், தேவராயனின் ஆட்சிக்காலம் முழுவதும் இரு அரசுகளுக்கு இடையிலும் பகைமை தொடர்ந்து நிலவியது. பஹமானி அரசு மீதான படையெடுப்புக்கள் வெற்றியளிக்கவில்லை எனினும், 1426 ஆம் ஆண்டில் நிகழ்ந்த தாக்குதலால் பஹமானி அரசன் தனது தலைநகரத்தை பிதாருக்கு (Bidar) நகர்த்த வேண்டியதாயிற்று.

தேவ ராயனின் இறுதிக் காலத்தில் முழுத் தென்னிந்தியாவையும் கைப்பற்றுவதில் அவன் வெற்றியடைந்ததோடு அல்லாமல், பேரரசை அதன் வளமான பொற்காலம் ஒன்றை நோக்கிக் கொண்டு சென்றான். 

இரண்டாம் தேவ ராயனுக்குப் பின்னர் மல்லிகார்ஜுன ராயன் அரசனானான்.

மேற்கோள்கள்
-----------

1. ↑  Vijayanagara and Bamini Kingdom 2.36
**பெருநாரை** (*Greater Adjutant*, *Leptoptilos dubius*) என்பது பெயருக்கு ஏற்றபடியே நாரைக் குடும்பத்தைச் சேர்ந்த பெரிய பறவையாகும். இவை ஒரு காலத்தில் தெற்காசியா முழுவதும் (குறிப்பாக இந்தியாவில்) பரவலாக காணப்பட்டன. ஆனால், தற்போது இந்தியாவின் கிழக்கிலிருந்து போர்னியோ வரை காணப்படுகின்றன. இவை இந்தியாவில் குறிப்பிடும்படியாக அசாத்தில் காணப்படுகின்றன. இவற்றின் அலகுகள் மஞ்சள் நிறத்தில் ஆப்புப் போன்ற நான்குபக்க வடிவில் இருக்கும். இதன் நெஞ்சில் ஒரு தனித்துவமான செந்நிறப் பை தனித்த அடையாளமாக உள்ளது. இந்தப் பை மூச்சுடன் சம்பந்தப்பட்ட காற்றுப்பையாகும். இவை சிலசமயம் இறந்த விலங்குகளை உண்ணும் கழுகுகளுடன் இணைந்து உணவு உண்ணும். இவை தரையில் நடக்கும் போது சிப்பாய் போல மிடுக்குடன் நடக்கும்.

விளக்கம்
--------

இப்பறவைகள் 145-150 செ. மீ. (57-60 அங்குலம்) உயரம் உள்ளவை. சராசரி நீளம் 136 செ.மீ (54 அங்குலம்) ஆகும். இறகு விரிந்த நிலையில் 250 செ. மீ. (99 அங்குலம்) அகலம் இருக்கும். சிவப்பு நிறமுள்ள கழுத்தும் முடிகளற்ற, செந்நிறத் தலையும் கொண்ட இவற்றின் மேற்புறம் அழுக்குக் கருப்பு நிறத்திலும் கீழ்புறம் அழுக்கு வெள்ளை நிறத்திலும் இருக்கும். இதனுடைய கூடுகளை உயர்ந்த பாறை இடுக்குகளிலோ உயர்ந்த மரங்களின் மீதோ கட்டும்.

மேற்கோள்
--------

1. ↑  பன்னாட்டு பறவை வாழ்க்கை (2013). "*Leptoptilos dubius*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑  Jerdon, T. C. (1864). *The Birds of India*. **3**. George Wyman and Co, Calcutta. பக். 730–732. .
3. ↑  பறவை உலகம்,சலீம் அலி,லயீக் பதேகஹ் அலி, நேசனல் புக் டிரஸ்ட்,2004
பெருண்ணா சுப்ரமணிய சுவாமி கோவில்
**பெருண்ணா சுப்ரமணிய சுவாமி கோயில்** என்பது சங்கனாச்சேரியில் அமைந்துள்ள ஒரு இந்துக் கோயிலாகும். இக்கோயிலின் தெய்வம் சிவபெருமானின் இரண்டு மகன்களில் ஒருவரான முருகனுக்கு அர்ப்பணிக்கப்பட்டுள்ளது. திருவிதாங்கூர் சமஸ்தானத்தின் சித்திர திருநாள் பலராம வர்மாவின் ஆணைப்படி, கேரளாவில் அனைத்து இந்துக்களுக்கும் (சாதி வேறுபாடின்றி) திறக்கப்பட்ட முதல் கோயில் இதுவாகும். இந்த சம்பவத்தை கேள்விப்பட்ட மோகன்தாஸ் காந்தி கேரளாவிற்கு தனது முதல் வருகையின் போது கோவிலுக்கு வந்து பல நாட்கள் முருகனை வழிபட்டார். அப்போது கோவிலின் கிழக்கு வாயிலில் பிரமாண்டமான விழாவும் கூட்டமும் நடத்தப்பட்டது.

தெய்வம்
-------

கோவிலில் முருகனின் உக்கிரமான உருவம் வழிபடப்படுகிறது. வேல் கீழ்நோக்கி சுட்டிக்காட்டப்படுகிறது. புனித படைகளின் தலைவரான *தேவசேனாபதியின்* வடிவில் முருகன் இங்கு வழிபடப்படுகிறார். *தாரகாசுரனைக்* கொன்றதால் தெய்வம் கோபமும் கோபமும் கொண்ட மனநிலையில் உள்ளது. *தாரகாசுரனை வதம்* செய்ததால் மிகுந்த கோபத்தில் இருக்கிறார். பெரும்பாலான கோவில்களில் காணப்படுவது போல் கிழக்கு நோக்கி காட்சியளிக்கிறார், உக்கிரமான வடிவத்துடன் கூடிய ஒரே கோவில் இதுவாகும். மகாகணபதி, கிருஷ்ணர், சிவன் மற்றும் நாக தெய்வங்கள் மற்ற தெய்வங்கள்.

பெருன்னா கல்வெட்டுகள்
---------------------

கோவிலின் மேற்கு வாயிலில் *வட்டெழுத்து* எழுத்துக்களில் கல்வெட்டுகள் காணப்படுகின்றன. இவை 10ஆம் நூற்றாண்டில், குலசேகர கோயிலதிகாரியின் ஆட்சிக் காலத்தில் எழுதப்பட்டதாகக் கருதப்படுகிறது.[] பெருன்னா நிறைய கோவில்களைக் கொண்ட ஒரு புனிதத் தலமாகும். கோவிலுக்குள் இருக்கும் தெய்வம் அசுரனை (அசுரனை) கொன்ற பிறகு இங்கு வந்ததால் கோபமான மனநிலையில் இருக்கிறார். சர்ப்ப தேவர், ராட்சசர்கள் ஐயப்ப மகாகணபதி, கிருஷ்ணர், சிவன் ஆகியோர் இக்கோயிலில் உள்ள மற்ற தெய்வங்கள். ஏராளமான மக்கள் இங்கு வந்து முருகப் பெருமானை வேண்டிக் கொண்டனர். இக்கோயிலில் செவ்வாய்கிழமை முக்கியமான நாள். பூஜை பிராமண நிபுணர்களால் செய்யப்படுகிறது. இக்கோயிலில் டிசம்பர் - ஜனவரி மாதங்களில் திருவிழா நடைபெறும். அவர் பெருன்னா இராச்சியத்தின் ஆட்சியாளர் அல்லது ராஜா என்று அறியப்படுகிறார்.

வெளி இணைப்புகள்
---------------

* பெருண்ணா முருகன் கோவில் இணையதளம்
**இரண்டாம் செயேந்திரவர்மன்** (Jaya Indravarman II) அல்லது **இளவரசர் வாக்** (1071-1113), சம்பாவின் அரசராக இருந்தார். 1080 முதல் 1081 வரையிலும், 1086 முதல் 1113 இல் தான் இறக்கும் வரையிலும் இரண்டு காலகட்டங்களில் இராச்சியத்தை ஆண்டார் 

இளம் இளவரசர் வாக் 1080 இல் அவரது தந்தை ஹரிவர்மன் IV ஆல் ஒன்பது வயது சிறுவனாக அரியணை ஏறினார். "இராச்சியத்தை ஒழுங்காக ஆளத் தெரியாத இவர் அரசாங்கத்தின் விதிகளுக்கு மாறாக எல்லாவற்றையும் செய்தார்". இவர் ஆட்சி செய்ய தகுதியற்றவராக கருதப்பட்டார். இவரது மாமா, இளவரசர் பாங், ஆட்சியாளராக அதிகாரத்தைப் பயன்படுத்தினார். பின்னர் 1081 இல் சம்பாவின் மன்னராக பரமபோதிசத்வர் என்றப் பெயரில் முடிசூட்டப்பட்டார் 

ஐந்து ஆண்டுகளுக்குப் பிறகு, தனது மாமாவை ஆட்சிஆட்சியிலிருந்து அகற்றி மீண்டும் அரியணையில் தன்னை நிலைநிறுத்திக் கொண்டார். இரண்டாம் இந்திரவர்மன் சொங்வம்சத்துடனான உறவை மீண்டும் தொடங்கினார். 1103 ஆம் ஆண்டில், சம்பாவிற்கு தப்பி ஓடிய வியட்நாமிய அகதி, முந்தைய தசாப்தங்களில் தாய் வியட்டிடம் இழந்ததாக நம்பப்படும் மூன்று வடக்கு மாகாணங்களை மீண்டும் கைப்பற்றும்படி ராஜாவை வற்புறுத்தினார். இவரது போர் முதலில் வெற்றிகரமாக இருந்தது. ஒரு சில மாதங்கள் மட்டுமே இவரிடமிருந்த அப்பகுதி மீண்டும் தாய் வியட் கைப்பற்றியது. 

இரண்டாம் இந்திரவர்மனின் ஆட்சி 1113 இல் இறக்கும் வரை அமைதியாக தொடர்ந்தது.  அந்த நேரத்தில், இவர் மீ சன் நகரில் கோயில்களையும், உள்கட்டமைப்புகளையும் மீட்டெடுத்தார். மேலும், தப் மாம் பாணியின் விரிவாக்கத்தைத் தொடங்கினார். இவருக்குப் பிறகு இவரது மருமகன்களில் ஒருவரான ஐந்தாம் அரிவர்மன் ஆட்சிக்கு வந்தார்.

மேற்கோள்கள்
-----------

1. 1 2 3  Coedès 1975, ப. 154.
2. ↑  Lafont 2007, ப. 160.
3. ↑  Coedès 1975, ப. 155.
4. ↑  Coedès 1975, ப. 164.

* Coedès, George (1975), Vella, Walter F. (ed.), *The Indianized States of Southeast Asia*, University of Hawaii Press, ISBN 978-0-824-80368-1
* Lafont, Pierre-Bernard (2007), *Le Campā: Géographie, population, histoire*, Indes savantes, ISBN 978-2-84654-162-6
**ஆலெக்சு செயல்முறை** (*Halex process*) வேதியியலில் அரோமாட்டிக் குளோரைடுகளை அவற்றுடன் தொடர்புடைய அரோமாட்டிக் புளோரைடுகளாக மாற்ற உதவுகிறது. வினையில் ஆலைடுகள் பரிமாறப்படுவதால் இப்பெயர் உருவாக்கப்பட்டது.  இருமெத்தில்சல்பாக்சைடு மற்றும் நீரற்ற பொட்டாசியம்புளோரைடில் உள்ள அரைல் குளோரைடு கரைசலை 150-250 பாகை செல்சியசு வெப்பநிலைக்கு சூடாக்கும் நடைமுறை இவ்வினையில் பின்பற்றப்படுகிறது. பொட்டாசியம் குளோரைடு இவ்வினையில் உற்பத்தி செய்யப்படுகிறது. குறிப்பாக நைட்ரோ குழு பதிலீடு செய்யப்பட்ட அரைல் குளோரைடுகள் ஆலெக்சு செயல்முறையில் பயன்படுத்தப்படுகின்றன.

இதே செயல்முறையில் பின் வரும் வேதிவினைகள் வணிகமுறையில் பின்பற்றப்படுகின்றன. 

1-குளோரோ-2-நைட்ரோபென்சீன் → 1-புளோரோ-2-நைட்ரோபென்சீன்
1-குளோரோ-4-நைட்ரோபென்சீன் → 1-புளோரோ-4-நைட்ரோபென்சீன்
1,2-இருகுளோரோ-4- நைட்ரோபென்சீன் → 1-குளோரோ-2-புளோரோ-5- நைட்ரோபென்சீன்
1,4-இருகுளோரோ-2-நைட்ரோபென்சீன் → 1-குளோரோ-4-புளோரோ-3- நைட்ரோபென்சீன்
1-குளோரோ-2,4- இருநைட்ரோபென்சீன் → 1-புளோரோ-2,4- இருநைட்ரோபென்சீன்
5-குளோரோ-2-நைட்ரோபென்சோமுப்புளோரைடு → 5-புளோரோ-2-நைட்ரோபென்சோமுப்புளோரைடு
1,3-இருகுளோரோ-4- நைட்ரோபென்சீன் → 1,3-இருபுளோரோ-4- நைட்ரோபென்சீன்
2,6-இருகுளோரோபென்சோநைட்ரைல் → 2,6-இருபுளோரோபென்சோநைட்ரைல்

மேற்கோள்கள்
-----------

1. ↑  Furuya, Takeru; Klein, Johannes E. M. N.; Ritter, Tobias (2010). "C–F Bond Formation for the Synthesis of Aryl Fluorides". *Synthesis*: 1804–1821. doi:10.1055/s-0029-1218742.
2. ↑  Siegemund, Günter; Schwertfeger, Werner; Feiring, Andrew; Smart, Bruce; Behr, Fred; Vogel, Herward; McKusick, Blaine (2005), "Fluorine Compounds, Organic", *Ullmann's Encyclopedia of Industrial Chemistry*, Weinheim: Wiley-VCH, doi:10.1002/14356007.a11\_349.
**பெருஞ்சாத்தனார்** சங்ககாலப் புலவர். இவரது பாடல் ஒன்றே ஒன்று உள்ளது. அவை குறுந்தொகை 263.

பாடல் தரும் செய்திகள்
---------------------

### "பேஎய்க் கொளீஇயள் இவள்"

தாய் தன் மகளுக்குப் பேய் பிடித்துள்ளது என்று வெறியாடச் செய்வாளாம். மகள் நோக்க சடங்குகளைச் செய்வாளாம்.

### வெறியாட்டுச் சடங்குகள்

மறி
* மறியின் wikt:குரலை அறுப்பர்.
* அதன் குருதியில் தினையை நனைத்துவைத்துப் படைப்பர்.
* பேய்ப்பிடித்தவள் என்று பிரம்பால் அடிப்பர்.
* ஆற்றுக் கவலைக்கு அழைத்துச் செல்வர்.
* அப்போது பல இசைக்கருவிகள் முழக்கப்படும்.
* முருகனையும் வேறு பல தெய்வங்களையும் வாழ்த்துவர்.

### அவன்

தலைவியின் மனத்திலிருக்கும் தெய்வம் மால்வரையில் மழை விளையாடும் நாடன். என்னதான் ஆட்டி வைத்தாலும் தலைவி தன் காதலனுக்குப் பிழை செய்யத் தெரியாதாம்.

### தோழி

இப்படி வெறியாட்டு நடத்தப்போகிறார்கள். என்ன செய்யப்போகிறோம்? என்று தோழி காத்திருக்கும் தலைவன் காதில் விழுமாறு தலைவியிடம் சொல்கிறாள்.

பாடல்
-----

மறிக்குரல் அறுத்துத் தினைப்பிரப்பு இரீஇச்  

செல்லாற்றுக் கவலைப் பல்லியம் கறங்கத்  

தோற்றம் அல்லது நோய்க்கு மருந்து ஆகா  

வேற்றுப் பெருந்தெய்வம் பலவுடன் வாழ்த்தி  

பேஎய்க் கொளீஇயள் இவள் எனப் படுதல்  

நோதக்கு அன்றே தோழி மால்வரை  

மழை விளையாடு நாடனைப் போல்  

பிழையேம் ஆகிய நாம் இதற்படவே.
**கருக்கணிகள்** என்பவை சிற்ப வடிவங்களில் அலங்காரத்திற்காக அமைக்கப்படுகின்ற வடிவமைப்பு ஆகும். ஆடைகளில், அணிகலன்களில், விலங்குகளின் உறுப்புகளை அலங்கரிக்கவும், இந்த கருக்கணிகள் பயன்படுத்தப்படுகின்றன. இதனை **கோடிப்பாளை** என்றும் அழைப்பர்.

வகைகள்
------

இந்த கருக்கணிகள் ஒன்பது வகையாக உள்ளன.

1. சுடர்க் கருக்கு
2. குதிரைவால் கருக்கு
3. அன்னவால் கருக்கு அல்லது அன்னவாசல் கருக்கு
4. கோடிப்பாளைக் கருக்கு
5. மையப் பாளைக் கருக்கு
6. கொடிக் கருக்கு
7. ஓடுக் கருக்கு
8. வட்டக் கருக்கு
9. அடைப்புக் கருக்கு

சுடர்க் கருக்கு. அழகிற்கு செலுத்தப்படுகின்ற சுடர்கருக்கு.

கோயில்களில்
-----------

நெடுங்களநாதர் கோயிலின் முதல் வகைத் தூண்களின் சதுரங்கள் சிலவற்றில் கருக்குகளுடன் கூடிய சிற்பங்கள் உள்ளன. ஒரு சதுரத்தில் எதிர்ப்பார்வையிலுள்ள இரண்டு தாவுயாளிகள் கருக்கணிகள் உமிழ்கின்ற வண்ணம் உள்ளன. வேறொரு சதுரத்தில் பெண்ணொருவரைக் கருக்கணிக் காரிகையாகக் காட்சிப்படுத்துகிறது.

இவற்றையும் காண்க
----------------

* படிமத் திருக்கோலங்கள்
* தலைக்கோலங்கள்

ஆதாரங்கள்
---------

1. 1 2 3   நெடுங்களநாதர் கோயில் -2 கட்டுரை - இரா.கலைக்கோவன், மு.நளினி. வரலாறு ‌ட
ஆட் காம்

வெளி இணைப்புகள்
---------------

சிற்ப செந்நூல்
**சர் இரண்டாம் துகோஜி ராவ் ஓல்கர் (Tukojirao Holkar II)**  (1835 மே 5 - 1886 சூன் 17) இவர் மராட்டியர்களின் ஓல்கர் வம்சத்தைச் சேர்ந்த இந்தோரின் மகாராஜா ஆவார். இவரது பிறந்த பெயர் ஜஸ்வந்த் ஓல்கர் என்பதாகும். இவர் ஓல்கர் வம்சத்தின் இணை கிளையைச் சேர்ந்த சந்தோஜி ராவ் ஓல்கரின் மகனாவார்.

வாழ்க்கை
--------

 இந்தோரின் மகாராஜா இரண்டாம் துகோஜி ஓல்கர், 1877
1844 இல் இரண்டாம் காந்தாராவ் ஓல்கர் இறந்தபோது, முன்னாள் மகாராஜா மார்த்தண்ட் ராவ் ஓல்கர் தனக்கு அரியணையை கோரினார். ஆனால் பல பிரபுக்களின் ஆதரவுடன் அவரது கோரிக்கை ஆங்கிலேயர்களால் ஏற்கப்படவில்லை. யஷ்வந்த் ராவ் ஓல்கரின் விதவைகளில் ஒருவரான கிருட்டிணா பாய் ஓல்கர் சாகிபா, பாவோ சாந்தோஜி ஓல்கரின் இளைய மகனின் பெயரை பரிந்துரைத்தார், (மார்த்தாண்ட ராவின் மாமா). இந்த முன்மொழிவு ஏற்றுக்கொள்ளப்பட்டு, 12 வயதான ஜஸ்வந்த் ஓல்கர், இரண்டாம் துகோஜி ராவ் ஓல்கர் என்றப் பெயருடன் 1844 சூன் 23 அன்று அரியனை ஏறினார். 

அரசப்பிரதிநிதியின் கட்டுப்பாட்டில் உள்ள ஆட்சிமன்றக் குழு தொடர்ந்தது. 16 வயதில் (1848) இரண்டாம் துகோஜி ராவ் அரசாங்கத்தில் முறையாக பங்கேற்கத் தொடங்கினார். கிருட்டிணா பாய் 1849 இல் இறந்தார். துகோஜி அரச விவகாரங்களில் தனது பங்களிப்பை மேலும் விரிவுபடுத்தினார்.1852 மார்ச் 8 அன்று 20 வயதை எட்டிய பின்னர் அனைத்து அதிகாரங்களும் துகோஜிக்கு வழங்கப்பட்டன. இந்த காலகட்டத்தில் பல சீர்திருத்தங்கள் அறிமுகப்படுத்தப்பட்டன.

குடும்பம்
---------

1846 ஆம் ஆண்டில் இவர் மல்சா பாய் என்பவரை மணந்தார் (ருக்மா பாய் என்றும் அழைக்கப்படும் இவர், 1848 சூனில் இந்தூரில் காலராவால் இறந்தார்). இவரது மரணத்திற்குப் பிறகு, துகோஜி பாகீரதி பாய் மற்றும் இராதா பாய் ஆகியோரை மணந்தார்

இறப்பு
------

துகோஜி 1886 ஆம் ஆண்டு சூன் 17 ஆம் தேதி மகேசுவர் என்ற இடத்தில் இறந்தார். இவருக்குப் பிறகு அவரது மூத்த மகன் சிவாஜிராவ் ஓல்கர் பதவிக்கு வந்தார்.

குறிப்புகள்
-----------

1. ↑  Hunter, Sir William Wilson (1885). *The Imperial Gazetteer of India.*. Londres: Trübner & co.
**ஜான் லாரன்ஸ் தீவு** (*John Lawrence Island*) என்பது அந்தமான் தீவுகளின் ஒரு தீவு ஆகும். இது இந்திய ஒன்றியப்யூனியன் பிரதேசமான அந்தமான் மற்றும் நிக்கோபார் தீவுகளின் ஒரு பகுதியான தெற்கு அந்தமான் நிர்வாக மாவட்டத்தைச் சேர்ந்தது.  இந்த தீவு போர்ட் பிளேரிலிருந்து வடகிழக்கில் 54 km (34 mi) தொலைவில் அமைந்துள்ளது.

சொற்பிறப்பியல்
--------------

1864 முதல் 1869 வரை இந்தியாவின் வைஸ்ராயாக பணியாற்றிய சர் ஜான் லாரன்ஸ் பெயர் இந்த தீவுக்கு இடப்பட்டது.

நிலவியல்
--------

ரிச்சிஸ் தீவுக்கூட்டத்தைச் சேர்ந்த இந்த தீவானது பீல் தீவுக்கும், சர் ஜான் லாரன்ஸின் சகோதரத் தீவான: என்றி லாரன்சு தீவுக்கும் இடையில் அமைந்துள்ளது. ஜான் லாரன்ஸ் தீவு நீண்ட வடிவத்தில் உள்ளது. இது மூன்று பக்கங்களிலும் கடற்கரைகளைக் கொண்டுள்ளது. தீவு மிகவும் நீளமான வடிவத்தில் இருப்பதால், இதன் கடற்கரை நீண்ட தோலைவு வரை நீண்டுள்ளது.

நிர்வாகம்
---------

அரசியல் ரீதியாக, ஜான் லாரன்ஸ் தீவு போர்ட் பிளேர் தாலுகாவின் ஒரு பகுதியாகும்.

புள்ளிவிவரங்கள்
---------------

இத்தீவு மக்கள் வசிக்காதது.

போக்குவரத்து
------------

ஜான் லாரன்ஸ் தீவை அடைய ஒரே வழியாக உள்ளூர் படகு சேவைகளே உள்ளன. இங்கு செல்ல போர்ட் பிளேர் மற்றும் ஹேவ்லாக் தீவிலிருந்து படகு சேவை உள்ளது. இதன் மூலம் இந்த தீவை அடையலாம். இருப்பினும், படகு பயணமானது வானிலை மற்றும் கடலின் சூழல் ஆகியவற்றுக்கு உட்பட்டவை. அடர்த்தியான சதுப்புநில காடுகளால் தொடர்ச்சியாக அமைந்துள்ள ஜான் லாரன்ஸ் தீவுக்கும் ஹென்றி லாரன்ஸ் தீவுக்கும் இடையில் ஒரு சிறிய நீர்சந்தி உள்ளது. ஜான் லாரன்ஸ் தீவின் நிலப்பரப்பில் முக்கிய தாவரங்களாக ஈர நிலக் காடுகள் மற்றும் சதுப்புநிலக் காடுகளைக் கொண்டுள்ளது.

குறிப்புகள்
-----------

1. ↑  "A&N Islands - Pincodes". 22 September 2016. Archived from the original on 23 March 2014. 22 September 2016 அன்று பார்க்கப்பட்டது.CS1 maint: BOT: original-url status unknown (link)
2. ↑  "STD Codes of Andaman and Nicobar". allcodesindia.in. 2019-10-17 அன்று மூலம் பரணிடப்பட்டது. 2016-09-23 அன்று பார்க்கப்பட்டது.
3. ↑  Registration Plate Numbers added to ISO Code
4. ↑  "Village Code Directory: Andaman & Nicobar Islands" (PDF). Census of India. 2011-01-16 அன்று பார்க்கப்பட்டது.
5. ↑
6. ↑  "DEMOGRAPHIC – A&N ISLANDS" (PDF). andssw1.and.nic.in. 2017-08-28 அன்று மூலம் (PDF) பரணிடப்பட்டது. 2016-09-23 அன்று பார்க்கப்பட்டது.

* விக்கிச்செலவில் செலவு வழிகாட்டி: Ritchie's Archipelago
நியோபியம் **-ஜெர்மானியம்** (**Nb3Ge**) என்பது நியோபியம் (Nb) மற்றும் ஜெர்மானியம் (Ge) ஆகியவற்றின் இடைநிலை வேதிச் சேர்மம் ஆகும். இது A15 கட்ட கட்டமைப்பைக் கொண்டுள்ளது.

இது 23.2 K என்ற நிலைமாறு வெப்பநிலையுடன் கூடிய ஒரு மீக்கடத்துதிறன் கொண்ட கடத்தி ஆகும்.

4.2 கெல்வின் வெப்பநிலையில் 37 டெஸ்லாக்களுக்கு மேலான உயர் நிலைமாறு களங்களில் (உயர் காந்தப்புல அடர்த்தி கொண்ட களங்கள்) சிதறிய படலங்களைக் கொண்டிருப்பதைக் காண முடிகிறது.

வரலாறு
------

1973 ஆம் ஆண்டில் Nb3Ge ஒரு மீக்கடத்தியாக கண்டுபிடிக்கப்பட்டது  மற்றும் 13 ஆண்டுகளாக (1986 ஆம் ஆண்டில் குப்ரேட் மீக்கடத்திகளைக் கண்டுபிடிக்கும் வரை) இது மிக உயர்ந்த நிலைமாறு வெப்பநிலையைக் கொண்ட சாதனையைப் பெற்றது. 

நியோபியம்-டின் அல்லது நியோபியம்-டைட்டானியம் போன்ற மீக்கடத்தும் கண்ணாடிகளின் பயன்பாடுகளுக்கு இது பரவலாக பயன்படுத்தப்படவில்லை.

தொடர்புடைய உலோகக்கலவைகள்
------------------------

நியோபியம்-ஜெர்மானியம்-அலுமினியம் சுமார் 10 டெஸ்லாக்களின் மேல் முக்கியமான புலத்தைக் கொண்டுள்ளது.

குறிப்புகள்
-----------

1. ↑  Oya, Gin-ichiro; E. J. Saur (1979). "Preparation of Nb3Ge films by chemical transport reaction and their critical properties". *Journal of Low Temperature Physics* **34** (5–6): 569–583. doi:10.1007/BF00114941. Bibcode: 1979JLTP...34..569O. . 
[*தொடர்பிழந்த இணைப்பு*]
2. ↑  "Physics Today". American Institute of Physics. October 1973. 2013-04-15 அன்று மூலம் பரணிடப்பட்டது.
3. ↑  "Superconducting devices". TheFreeDictionary. 2008-09-06 அன்று பார்க்கப்பட்டது.
4. ↑  Sinha, P. K.. *Electromagnetic Suspension: Dynamics & Control*. The Institution of Engineering and Technology. பன்னாட்டுத் தரப்புத்தக எண்:978-0-86341-063-5.
**காவேரிபட்டி சிதம்பரேஸ்வரர் கோயில்** தமிழ்நாட்டில் சேலம் மாவட்டம், காவேரிபட்டி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சிதம்பரேஸ்வரர் சன்னதியும், சிவகாமி அம்மன், முருகன், விநாயகர், தட்சிணமூர்த்தி, சண்டிகேஸ்வரர், பிரம்மன், பைரவர், நவகிரகம், சனீஸ்வரர், சூரியன், சந்திரன், நந்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் சிவன் ராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**காவேரி பெருவாய்** என்பது இந்திய விஞ்ஞானிகளான கே. ஆர். சுப்ரமண்யா மற்றும் கே.என். பிரகாஷ் நரசிம்மா என்பவர்களால் அடையாளம் காணப்பட்ட ஒரு விண்கல் வீழ் பள்ளமாகும். இது **800 முதல் 550 மில்லியன் ஆண்டுகளுக்கு** முன்பு ஏற்பட்ட ஒரு சிறுகோள் தாக்கத்தால் உருவாக்கப்பட்டதாகத் தெரிகிறது. நீலகிரிக்கும் கொடைக்கானலுக்கும் இடையில் அமைந்துள்ள இப்பகுதி தெற்கு இந்தியாவில் உள்ளது. இப்பள்ளம் 120 கிலோமீட்டர் விட்டம் கொண்டது என்று ஒரு ஆய்வு சுட்டிக்காட்டியுள்ளது. காவேரி பெருவாயை செயற்கைக்கோள் படங்கள் மூலம் மட்டுமே காட்சிப்படுத்த முடியும். இது உலகின் நான்காவது பெரிய விண்கல் வீழ் பள்ளமாகும். 

பெருவாயை (சிவப்பு வட்டம்) மலைகள் எவ்வாறு சூழ்ந்துள்ளன என்பதை கவனிக்கலாம்

ஆராய்ச்சியாளர்கள் பற்றிய குறிப்பு
---------------------------------

* கே. ஆர். சுப்ரமண்யா - கடற் சார்ந்த புவியியல் முன்னாள் பேராசிரியர், மங்களூர் பல்கலைக்கழகம், மங்களூர்
* கே.என்.பிரகாஷ் நரசிம்மா - பூமி அறிவியல் துறை, ப்ரீகாம்ப்ரியன் புவியியலில் மேம்பட்ட ஆய்வுகளுக்கான மையம், மைசூர் பல்கலைக்கழகம், மனசகங்கோத்ரி, மைசூர்

குறிப்புகள்
-----------

1. ↑  Subrahmanya, K. R.; Prakash Narasimha, K. N. (1 October 2017). "Kaveri crater – An impact structure in the Precambrian terrain of southern India". *Journal of the Geological Society of India* **90**: 387–395. doi:10.1007/s12594-017-0733-5.

வெளி இணைப்புகள்
---------------

* பூமி தாக்க தரவுத்தளம் - நியூ பிரன்சுவிக் பல்கலைக்கழகத்தின் கிரக மற்றும் விண்வெளி அறிவியல் மையத்தில் உறுதிப்படுத்தப்பட்ட பூமி தாக்க தளங்களின் பட்டியல்
**சிரத்தா கபூர்** (*Shraddha Kapoor*) (பிறப்பு 3 மார்ச் 1987) இந்தி படங்களில் நடிக்கும் நடிகர் மற்றும் பாடகர் ஆவார். இவர் இந்தி நடிகர் சக்தி கபூரின் மகள் ஆவார். 2010ஆம் ஆண்டு *தீன் பத்தி என்ற இந்தி திரைப்படத்தில் ஒரு சிறிய வேடத்தில் நடித்து தனது நடிப்பு தொழிலை தொடங்கினார்.* இளம் வயதினர் நாடகத்திரைப்படமான *லவ் கா தி எண்ட்* (2011) திரைப்படத்தில் முதன்முதலில் முக்கிய கதாபாத்திரத்தில் நடித்தார்.

கபூர் வணிக ரீதியாக வெற்றி பெற்ற காதல் திரைப்படமான *ஆஷ்கி 2* (2013) இல் ஒரு பாடகராக நடித்ததற்கு பரவலான அங்கீகாரம் பெற்றார். அதற்காக சிறந்த நடிகைக்கான பிலிம்பேர் விருதுக்கு பரிந்துரைக்கப்பட்டார். அடுத்த வருடத்தில், வில்லியம் ஷேக்ஸ்பியரின் துயர நாடகமான *அம்லட்டின்* தழுவலாக விசால் பரத்வாஜின் விமர்சன ரீதியாக பாராட்டப்பட்ட நாடக திரைப்படமான *ஹைடர்* (2014) இல் நடித்தார். *ஓபிலியாவை* அடிப்படையாகக் கொண்ட ஒரு பாத்திரத்தை அவர் சித்தரித்தார். சிரத்தா, காதல் திரைப்படமான *ஏக் வில்லன்* (2014), நடன திரைப்படமான *ஏபிசி 2* (2015) மற்றும் அதிரடி திரைப்படமான *பாக்கி* (2016) ஆகியவற்றில் நடித்தார். இவையனைத்தும் வணிக ரீதியில் வெற்றி பெற்றது. பின்னர் அவர் நடித்த திரைப்படங்கள் தொடர்ச்சியாக வணிகரீதியாக தோல்வியுற்று வந்தது. அதன்பின் நகைச்சுவை திகில் திரைப்படமான *ஸ்திரி* (2018) திரைப்படத்தில் நடித்தார். இப்படம் இவர் நடித்த படங்களிலேயே வியாபார ரீதியில் அதிக வெற்றி பெற்றது.

ஆரம்ப வாழ்க்கை மற்றும் பின்னணி
------------------------------

தந்தை சக்தி கபூருடன் சிரத்தா கபூர். சிரத்தா நடித்த முதல் படத்தில் அவரது தந்தை ஒரு கௌவர வேடத்தில் தோன்றினார்.
கபூர் மும்பையில் பிறந்து வளர்ந்தார். அவரது தந்தை பஞ்சாபி வம்சாவளியைச் சேர்ந்தவர். அவரது தாய் மராத்திய வம்சாவளியைச் சேர்ந்தவர். சிரத்தா சிறுமியாக இருந்தபொழுது அடிக்கடி சிறுவர்களுடன் சண்டை ஏற்பட்டதாக கூறினார்.

சிரத்தாவின் தந்தை சக்தி கபூர், தாய் சிவாங்கி கபூர். மூத்த சகோதரர் சித்தன்த் கபூர் , அவரது இரண்டு அத்தை பத்மினி கோலாபுரே மற்றும் தேஜாஸ்வினி கோலாப்பரே ஆகியோர் ஆவர். 

2016 இல் *பாக்கி என்ற இந்தி திரைப்படத்திற்கான நிகழ்ச்சியில்*

குறிப்புகள்
-----------

1. ↑  "Happy Birthday Shraddha Kapoor: Rare childhood pics of ‘Aashiqui’ girl". *The Indian Express*. 3 March 2016.. பார்த்த நாள்: 13 November 2016.
2. ↑  "Bollywood Box Office: Tiger Shroff And Shraddha Kapoor A Hot Item in 'Baaghi'".. பார்த்த நாள்: 1 May 2016.
3. ↑  "Kangana Ranaut, Deepika Padukone, Shraddha Kapoor, Other Top 5 Actresses of 2015 So Far". ibtimes.co.in. 27 June 2016 அன்று பார்க்கப்பட்டது.
4. ↑  Priya Gupta (21 April 2013). "I was most upset with the way people were talking about my dad: Shraddha". 4 May 2018 அன்று பார்க்கப்பட்டது.
5. ↑  Anuradha Choudhary (7 July 2015). "Stealing beauty – Shraddha Kapoor shimmies her way to the top". 4 May 2018 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் சிரத்தா கபூர்
**கோட்டம்பலத்துத் துஞ்சிய சேரமான்** சங்ககாலப் புலவர்களில் ஒருவர். இவர் ஒரு சேர மன்னன். சங்கநூல் தொகுப்பில் இவரது பாடல் ஒன்றே ஒன்று உள்ளது. அது அகநானூறு 168.

பாடல் தரும் செய்தி
------------------

* திணை - குறிஞ்சி

தலைவன் தலைவியைப் பெற்றுத் துய்க்க இரவில் வருகிறான். தலைவி தன்னை அவனுக்குத் தரவில்லை. அவன் வரும் வழியில் அவனுக்கு உள்ள துன்பத்தை எண்ணிக் கலங்குவதாகக் கூறுகிறாள். (திருமணம் செய்துகொண்டு அவளை அடையவேண்டும் என்பது கருத்து)

### குழுமூர் உதியன் அட்டில் (அன்ன தான மடம்)

உதியன் என்னும் பெயர் சேர மன்னனை நினைவூட்டுகிறது. உதியன் குழுமூரில் வாழ்ந்த ஒரு வள்ளல். இவனது அட்டில்-மடத்தில் உணவு உண்ணும் மக்களின் ஒலி இரவும் பகலும் கேட்டுக்கொண்டேயிருக்குமாம். இந்த ஒலி போல ஒலித்துக்கொண்டிருக்கும் அருவி சாயும் மலைவழியில் தலைவன் இரவில் தலைவியை நாடி வருகிறானாம்.

#### குழுமூர்ச் சூழல்

குழுமூரை அடுத்திருந்த குன்றத்தில் ஆனிரை (பசுவினக் கூட்டம்) மேய்ந்துகொண்டே இருக்கும்.

### வழியில் இன்னல்

எதிரொலி கேட்கும் அந்தச் சிலம்பில் யானை குட்டி போட்டிருக்குமாம். ஆண் யானை அந்தக் குட்டியைக் காக்குமாம். அங்குள்ள அளை என்னும் கற்குகையில் இருந்துகொண்டு வரிப்புலி உரறுமாம் (உருமுமாம்). அந்த வழியில் அங்குப் பழக்கப்பட்ட கானவர் மக்களே செல்வதில்லையாம். அந்த வழியில் தலைவன் வருதல் தலைவிக்குக் கவலை அளிக்கிறதாம்.

### தலைவியின் வேண்டுதல்

வான் தோய் வெற்ப! ஆன்றல் வேண்டும் (பொறுத்துக்கொள்ளுதல் வேண்டும்). யாமப் பொழுதை இன்று உன்னோடு போக்கினால் நாளைய நிலையை எண்ணி என் உள்ளம் துன்புற்றுக்கொண்டே இருக்கும். எனவே இரவில் வரவேண்டாம்.
ஊராட்சி ஒன்றிய நடுநிலைப் பள்ளி, வடசிறுவளூர்

தமிழ்நாட்டின், விழுப்புரம் மாவட்டத்துக்கு உட்பட்ட திண்டிவனம் வட்டத்தின் ஒலக்கூர் ஒன்றியத்தில் வடசிறுவளூர் கிராமம் அமைந்துள்ளது. இக்கிராமத்தில் தொடக்கக் கல்வித்துறையின் கீழ் **ஊராட்சி ஒன்றிய நடுநிலைப் பள்ளி** இயங்கி வருகிறது. இப்பள்ளி 1954 தொடங்கப்பட்டது. இப்பள்ளியில் முதலாம் வகுப்பு முதல் எட்டாம் வகுப்பு வரை பாடங்கள் நடத்தப்படுகின்றன. படிப்படியாக ஆங்கிலவழி வகுப்புகளும் துவக்கப்பட்டு வருகின்றன. 

2015 அக்டோபர் நிலவரப்படி, இங்கு நாகவரம், வடசிறுவளூர், சுடரொளி நகர், மல்லிகாபுரம் ஆகிய பகுதிகளைச் சேர்ந்த இருநூறுக்கும் மேற்பட்ட மாணவ மாணவியர் பயில்கின்றனர். பள்ளியின் தற்போதைய தலைமை ஆசிரியராக வ. பத்மாவதி உள்ளார். அவருடன் ரேவதி, இராஜேஷ், திருமலை, ஹீமாராணி பிரசன்னா, செல்லப்பன், கோபாலக்கிருஷ்ணன் ஆகியோர் பணிபுரிந்து வருகின்றனர்.

மேற்கோள்கள்
-----------

* பரணிடப்பட்டது 2016-04-08 at the வந்தவழி இயந்திரம், பாகம் எண்:110

வெளியிணைப்புகள்
---------------

* வடசிறுவளூர் பள்ளியில் புதிய கட்டடங்கள் திறப்பு
* விழுப்புரத்தில் நடைபெறும் தினமணி புத்தகக் கண்காட்சியில் விநாடி-வினா போட்டிகள் புதன்கிழமை நடைபெற்றன
**தினகர தேசாய்** (*Dinakara Desai*) ஒரு கவிஞரும், எழுத்தாளரும், கல்வியாளரும் அரசியல் ஆர்வலரும் ஆவார். இவர் *சுடுகா* ( *சுடுகா பிரம்மா* என்றும் அழைக்கப்படும்) என்ற கவிதை வடிவத்திற்காக பிரபலமானார்.  சுடுகா அல்லது சுடுகு என்பது நாற்கரக் கவிதை. இந்த வடிவம் பிற்காலத்தில் மற்ற கவிஞர்களால் ஏற்றுக்கொள்ளப்பட்டது. கர்நாடகாவின் உத்தர கன்னட மாவட்டத்தின் இலக்கிய வளர்ச்சிக்கு இவர் பெரும் பங்களிப்பைச் செய்துள்ளார்.

ஆரம்ப கால வாழ்க்கை
------------------

கொங்கண் பகுதியைச் சேர்ந்த தத்தாத்ரே தேசாய் (தந்தை) மற்றும் அம்பிகா (அம்மா) ஆகியோரின் மூன்றாவது குழந்தையாக 10 செப்டம்பர் 1909 அன்று அன்கோலாவில் ( உத்தர கன்னட மாவட்டம் ) பிறந்தார். இவருக்கு யஷ்வந்த் மற்றும் சங்கர் என்ற இரண்டு மூத்த சகோதரர்களும், சரஸ்வதி என்ற ஒரு தங்கையும் உள்ளனர். தினகரனுக்கு 9 வயதாக இருந்தபோது இவரது தாயார் இறந்துவிட்டார்.

திருமணம்
--------

1936 ஆம் ஆண்டு ஜூலை 2 ஆம் தேதி மகாபலேஷ்வர் வாக்லேவின் மகள் இந்திரா என்பவரை தினகரன் திருமணம் செய்து கொண்டார். திருமணத்தின் எளிமையின் அவசியத்தைப் பற்றி இவர் வீட்டுப் பெரியவர்களை நம்பவைத்தார். தார்வாட்டில் திருமணம் பதிவு செய்யப்பட்டு ரூ. 13 மட்டுமே திருமணச் செலவுக்காகச் செலவிடப்பட்டது. தினகரன் கடவுள் நம்பிக்கை இல்லாதவர், ஆனால், மனைவி வழிபடுவதை பொறுத்துக் கொண்டார்.

இறப்பு
------

தினகரன் தேசாய்க்கு நாள்பட்ட நீரிழிவு நோய் இருந்தது. அதனால் உடல்நிலை மோசமாகி 1982 நவம்பர் 6 அன்று மும்பையில் இறந்தார்.

சான்றுகள்
---------

1. ↑  Jyotsna Kamat. "Remembering Dinakara Desai (1909–1982)". Kamat's Potpourri. 30 June 2007 அன்று பார்க்கப்பட்டது.
2. 1 2  Dr. Shripad S Shetty: ದಿನಕರ ದೇಸಾಯಿ: ಬದುಕು - ಬರಹ (1988)  - Thesis submitted to Karnatak University, Dharwad for award of Ph.D.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* United States

 |
| மற்றவை | 
* Europeana

 |
ஒரோமியா கூட்டுறவு வங்கி   என்பது எத்தியோப்பியாவில் உள்ள ஒரோமியா பிரதேசத்தில் உள்ள ஒரு  தனியார் வணிக வங்கியாகும். 2016 ஆம் ஆண்டு அக்டோபர் மாதம் வரை, 1,000,000 க்கும் அதிகமான கணக்குதாரர்கள், 200 க்கும் அதிகமான கிளை வலையமைப்புகள் மற்றும் 1,800 க்கும்  நாடு முழுவதும் அதிகமான உறுப்பினா்களை கொண்டுள்ளது. ஒரோமியா கூட்டுறவு வங்கி 12.4 பில்லியன் சொத்து, 1.4 பில்லியன் மூலதனம் மற்றும்  9.7 பில்லியன் வைப்புத்தொகைகளை கொண்டுள்ளது. அதன் தலைமையகம் மத்திய அடிஸ் அபாபா, ஆப்பிரிக்கா அவென்யூ ப்ளேமிங்கோ பகுதியில் அமைந்துள்ளது. இவ் வங்கி பொிய கட்டமைப்பைக் கொண்டுள்ளது.

வரலாறு
------

ஒரோமியா கூட்டுறவு வங்கி அக்டோபர் 29, 2004 அன்று எடிசோபியாவின் வர்த்தக குறியீட்டு எண் 304 இன் விதிமுறைப்படி வணிக ரீதியாக பதிவு செய்யப்பட்டது.. 84/1994 300 மில்லியனுக்கு அங்கீகரிக்கப்பட்ட மூலதனத்துடன். இது 8 மார்ச் 2005 இல்  112 மில்லியன் டாலர் பங்கு மூலதனத்துடன் செயல்படத் தொடங்கியது.

பாா்வை
------

ஆப்பிரிக்காவில் மிக சிறந்த வங்கியாக செயல்படுகிறது.

பணி
---

கூட்டுறவு சங்கங்கள், தனிநபர்கள் மற்றும் வேளாண் மற்றும் வேளாண்மை சார்ந்த வணிக நிதிகளுக்கு சிறப்பு கவனம் செலுத்துவதன் மூலம் முழுமையான, பங்குதாரர்கள்  மற்றும் பணியாளர்களை கொண்டு நவீன வங்கியியல் தொழில்நுட்பங்கள் மூலம் வாடிக்கையாளர்களுக்கு வங்கியியல் சேவைகளை வழங்குகிறது.

இதனையும் காண்க
--------------

* ஒரோமியா பிரதேசம்

குறிப்புகள்
-----------

Cooperative Bank of Oromia Annual Report பரணிடப்பட்டது 2017-07-24 at the வந்தவழி இயந்திரம்

வெளி இணைப்புகள்
---------------

* Official Website பரணிடப்பட்டது 2017-07-19 at the வந்தவழி இயந்திரம்
**திரைப்பட விநியோகஸ்தர்** (Film distributor) என்பவர் ஒரு திரைப்படத்தை சந்தைப்படுத்துவது இவரின் முக்கிய பணியாகும். இது பொதுவாக தயாரிப்பு நிறுவனத்திலிருந்து வேறுபடுகின்றது. உதாரணமாக திரைப்படத்திற்கு நிதியளிப்பதில் மற்றும் விநியோகம் சார்ந்த ஒப்பந்தங்கள் செய்வது திரைப்பட விநியோகஸ்தர் ஒருவரின் முக்கிய பகுதியாகும்.

ஒரு விநியோகஸ்தர் ஒருவர் திரைப்படத்தின் வெளியீட்டு தேதியையும் மற்றும் ஒரு படம் காட்சிப்படுத்தப்பட வேண்டிய அல்லது பார்க்கக் கூடிய முறையையும் தீர்மானிக்கலாம்: எடுத்துக்காட்டாக திரையிடுவது மூலம், ஓடிடி தளம் அல்லது வீட்டுக் காட்சிக்காகவோ (டிவிடி, கோரிய நேரத்து ஒளிதம், பதிவிறக்கம், தொலைக்காட்சி நிகழ்ச்சி) போன்றவை ஆகும். தமிழகத் திரைப்படத்துறை விநியோகஸ்தர் சங்கத் தலைவராக டி. ராஜேந்தர் என்பவர் 2019 ஆம் ஆண்டு தெரிவு செய்யப்பட்டுள்ளார் என்பது குறிப்பிடத்தக்கது.

மேற்கோள்கள்
-----------

1. ↑  "ஓடிடி தளத்தில் சின்ன தயாரிப்பாளர்களின் படங்களை வாங்குவார்களா? - தமிழ்த் திரைப்பட விநியோகஸ்தர்கள் கூட்டமைப்பு கேள்வி". www.hindutamil.in.
2. ↑  "திரைப்பட விநியோகஸ்தர் சங்கத் தேர்தலில் டி.ராஜேந்தர் வெற்றி - இயக்குநர் பாரதிராஜா வாழ்த்து". tamil.news18.com.

| * பா
* உ
* தொ
திரைப்படத் தயாரிப்பு |
| --- |
| வளர்ச்சி | 
* தயாரிப்பாளர்
* திரைக்கதை
	+ திரைப்படத் தழுவல்
* திரைப்பட ஆக்கச்செலவு
* பச்சை-விளக்கு

 |
| முன் தயாரிப்பு | 
* நடிகர்களின் தேர்வு
* உற்பத்தி வாரியம்
* தயாரிப்பு அட்டவணை
* படப்பிடிப்பு அட்டவணை

 |
| தயாரிப்பு | 
* திரைப்படக்குழு
* முதன்மை புகைப்படம்
	+ ஒளிப்பதிவு

 |
| தயாரிப்பிற்குப்பின் | 
* தொகுப்பு
* ஒலிச்சுவடு
* சிறப்புத் தோற்றம்

 |
| திரைப்பட விநியோகம் | 
* விநியோகஸ்தர்
* எண்ணிம விநியோகம்
* ஊடக ஓடை

 |
| தொடர்புடையது | 
* திரைப்படம்
* திரைப்படத்துறை

 |